Anne Atai Omoruto

Anne Deborah Atai Omoruto (22 Ogwekkuminogumu 1956 okutuusa nga 5 Ogwokutaano 2016) yali Munnayuganda, musawo wa famire, omusawo omukugu mu nddwadde zonna, era musomesa. Mu 2014, yakulemberamu abasawo 12 okuva mu Uganda ng'abakugu ab'egatta ku kitongole ky'ebyobulamu mu nsi yonna ekya World Health Organization okulwanyisa okubalukawo kw'ekirwadde kya Ebola mu Liberia.https://web.archive.org/web/20160507030238/http://www.newvision.co.ug/new_vision/news/1423850/ebola-expert-dr-atai-omoruto-died

 Obuto bwe n'emisomo gye 
Yazaalibwa mu Disitulikiti ye Kumi nga 22 Ogwekkuminogumu 1956. Yasomera ku Dr. S.N. Medical College, Jodhpur, mu India, nga yatikkirwa ne Diguli mu busawo n'okulongoosa. Oluvanyuma, yatikkirwa okuva ku Settendekero wa Makerere University School of Medicine ne Diguli ey'okubiri eya Master of Medicine in internal medicine.https://www.nytimes.com/2016/05/11/world/africa/anne-deborah-atai-omoruto.html?_r=0https://en.wikipedia.org/wiki/New_Vision

 Emirimu gye 
Atai yali ssentebe wa dipaatimenti y'abasawo ba famire ku somero ly'abasawo erya Makerere University Medical School era nga bw'aweereza nga ssentebe wa Dipaatimenti y'abasawo abakwasganya enddwadde z'abulijjo ku Ddwaliro eddene erya Mulago National Referral Hospital.

 Okubalukawo kw'ekirwadde kya Ebola mu 2014 
Mu Gwomusanvu 2014, Omoruto yasabibibwa ab'ekitongole kya World Health Organization okuyambako mu kulwanyisa ekiradde kya Ebola ekyali kibaluseewo mu Liberia. Yagenda ne tiimu y'abasawo 12 okuva mu Uganda. Era nga batendeka abasawo abasoba mu lukumi ku nggeri y'okwasaganyamu abalwadde ba Ebola n'okukuatangira okusaasana.

 Obulwadde n'okufa kwe 
Anne Atai Omoruto yafa nga 5 Ogwokutaano 2016 ku myaka 59. Okufa kwe kigambibwa nti bw'ava ku Kkookolo w'akalulwe.https://www.globalfamilydoctor.com/News/RememberingAtaiOn5thDeathAnniversary.aspxhttps://www.newvision.co.ug/new_vision/news/1423850/ebola-expert-dr-atai-omoruto-died

 Ebikwata ku Famile ye 
Yali Maama w'abaana bataano Wamala Francis, Kiyai Dorothy Esther Ndiko, Ariong James Oscar, Atai Elisabeth Mary ne Acom Victoria Ruth.https://www.nytimes.com/2016/05/11/world/africa/anne-deborah-atai-omoruto.html 

 Ebirala ebikulu 
Ekitongole kya World Organization of Family Doctors (WONCA) kitandiisewo sikaala mu linnyalye. Dr Atai Anne Deborah Omoruto Scholarship Award nga ziweebwa abakyala abasawo okuva mu African'addala eb'enfuna entono. Awaadi zino zisobozesa abasawo abazifunye okwetaba mu nkiiko ttabamiluka eza WONCA ezibeerawo buli luvanyuma lw'amyaka ebiri.https://profmoosa.com/the-dr-atai-anne-deborah-omoruto-scholarship-award/

 Laba na bino 

 Makerere University College of Health Sciences
 Eddwaliro lya Uganda elijjanjaba Kkookolo
 Esperance Luvindao

 Ebijuliziddwamu 

 Ebijuliziddwamu eby'ebweru wa Wikipediya 

 Webusayiti ya Minisitule y'ebyobulamu mu Uganda